# Anna Lizaran

### De Viquipèdia

Anna Lizaran i Merlos ( Esparreguera, Baix Llobregat 1944 ) és una actriu catalana de teatre, cinema i televisió.

## [edita] Biografia

Va néixer el 31 d'agost de 1944 a la ciutat d'Esparreguera, població situada a la comarca del Baix Llobregat, filla d'una modista i d'un mecànic, va demostrar la seva afició pel teatre quan era petita.

Va estudiar el art dramàtic al Centre d'Estudis Experimentals de Barcelona i va ésser un dels primers membres del grup teatral "Els Comediants". El 1974, es va establir a París per a estudiar amb el mim Jacques Lecoq, va tornar el 1976 i va començar a treballar en el Teatre Lliure, del qual en fou una dels seus membre fundadors.

## [edita] Carrera artística

Al llarg de la seva carrera ha treballat tant en cinema, on ha treballat al costat de directors com Pedro Almodóvar, Francesc Betriú, Rosa Vergés o Ventura Pons, com a la televisió, participant en produccions com "Jet lag", "La Mari", "L'un per l'altre", "Porca misèria" o "La Via Augusta". L'any 1995 va realitzar la seva única incursió en la realització televisiva amb la direcció de l'obra Arsènic i puntes de coixí.

Sense oblidar el teatre ha participat en la major part dels muntatges teatrals realitzats al Teatre Lliure sota els millors directors del país, entre els quals destaquen Lluís Pasqual a Hamlet, Tot esperant Godot o La Tempestad, Josep Maria Mestres a Un matrimoni de Boston, Sergi Belbel a Forasters i Dissabte, diumenge i dilluns, Ramón Simó a Escenes d'una execució, Joan Ollé a Aquesta nit impovisem, Fabià Puigserver a Lorenzaccio i Les noces de Fígaro, Carles Santos a L'adéu de Lucrècia Borja o Josep Maria Flotats a Una jornada particular.

L'any 1982 fou guardonada amb el Premi Margarida Xirgu de teatre, el 2000 va rebre la Creu de Sant Jordi i el 2003 el Premi Nacional de Teatre per la seva interpretació a "Escenes d'una execució", de Howard Barker

## [edita] Filmografía

- 2000: Morir (o no)
- 1998: La primera noche de mi vida
- 1997: Actrius
- 1996: La Celestina
- 1995: El perquè de tot plegat
- 1994: Souvenir
- 1991: Tacones lejanos
- 1990: La teranyina
- 1982: La plaça del diamant
- 1980: El vicari d'Olot
- 1979: Salut i força al canut

## [edita] Nominacions

### [edita] Premis Butaca

Any | Categoria | Pel·lícula | Resultat
--- | --- | --- | ---
2006 | Millor actriu de teatre | El matrimoni de Boston | Guanyadora
2005 | Millor actriu de teatre | Forasters | Guanyadora
2002 | Millor actriu de teatre | Escenes d'una execució | Guanyadora
2000 | Millor actriu de cinema | Morir (o no) | Nominació
1998 | Millor actriu de cinema | La primera noche de mi vida | Guanyadora
1997 | Millor actriu de cinema | Actrius juntament amb Núria Espert, Mercè Pons i Rosa Maria Sardà | Guanyadora

### [edita] Premis MAX

Any | Categoria | Pel·lícula | Resultat
--- | --- | --- | ---
2001 | Millor actriu de teatre | Tot esperant Godot | Guanyadora

## [edita] Enllaços externs

- (anglès) Anna Lizaran a Internet Movie Database
- (castellà) E-barcelona

Obtingut de "http://ca.wikipedia.org../../../a/n/n/Anna_Lizaran_d4cd.html"

Categories: Actors catalans de sèries de televisió | Actors catalans | Actors de teatre | Creus de Sant Jordi 2000 | Premis Nacionals de Teatre

##### Views

- Article
- Discussió
- Revisió actual

##### Cerca

##### En altres llengües

- Deutsch
- English
- Español
- Français